joelniklaus/EU_Wikipedias huggingface dataset:
Gallia (täsmennyssivu)

Gallia voi viitata seuraaviin:

 Gallia, historiallinen alue Länsi-Euroopassa
 Gallia, Rooman pretoriaaniprefektuuri
 Gallia, Rooman diokeesi
 Gallia Aquitania, Rooman provinssi
 Gallia Belgica, Rooman provinssi
 Gallia Cisalpina, Rooman provinssi
 Gallia Comata, Rooman provinssi
 Gallia Lugdunensis, Rooman provinssi
 Gallia Narbonensis (Prima), Rooman provinssi
 Gallia Narbonensis Secunda, Rooman provinssi
 Gallia Transalpina, Rooman provinssi
 Gallia Viennensis, Rooman provinssi
Hispania (täsmennyssivu)

Hispania voi viitata seuraaviin:

 Hispania, historiallinen alue, joka käsitti Pyreneiden niemimaan
 Hispania, Rooman diokeesi
 Hispania Baetica, Rooman provinssi
 Hispania Carthaginiensis, Rooman provinssi
 Hispania Citerior, Rooman provinssi
 Hispania Lusitana, Rooman provinssi
 Hispania Tarraconensis, Rooman provinssi
 Hispania Ulterior, Rooman provinssi
Libya (täsmennyssivu)

Libya (; ; ) voi viitata seuraaviin:

 Libya, historiallinen alue Pohjois-Afrikassa
 Libya, muinaisen Ala-Egyptin kolmas nomos
 Libya Inferior, Rooman provinssi
 Libya Superior, Rooman provinssi
 Libya, nykyinen valtio Pohjois-Afrikassa
 Libya (1969-2011)
Moesia (täsmennyssivu)

Moesia voi viitata seuraaviin:

 Moesia, historiallinen alue Euroopassa Balkanilla
 Moesia, Rooman diokeesi
 Moesia, Rooman provinssi
 Moesia Inferior eli Ala-Moesia, Rooman provinssi
 Moesia Superior eli Ylä-Moesia, Rooman provinssi
Pannonia (täsmennyssivu)

Pannonia voi viitata seuraaviin:

 Pannonia, historiallinen alue Euroopassa
 Pannonia, Rooman diokeesi
 Pannonia, Rooman provinssi
 Pannonia Inferior eli Ala-Pannonia, Rooman provinssi
 Pannonia Superior eli Ylä-Pannonia, Rooman provinssi
Syyria (täsmennyssivu)

Syyria tai Syria (lat.) voi viitata seuraaviin:

 Syyria, historiallinen alue Lähi-idässä
 Syyria, nykyinen valtio Lähi-idässä

 Syria, Rooman provinssi
 Syria Coele, Rooman provinssi
 Syria Euphratensis, Rooman provinssi
 Syria Palaestina, Rooman provinssi
 Syria Phoenice, Rooman provinssi
 Syria Prima, Rooman provinssi
 Syria Secunda eli Syria Salutaris, Rooman provinssi

 syyrian kieli, seemiläinen kieli
Pörssiosuuskunta

Pörssiosuuskunta (suomenruotsiksi börsandelslag) on osuuskuntamuotoinen liikeyritys, jonka osakkeita tai osuuksia noteerataan pörssissä. Pörssiosuuskunnat ovat olleet mahdollisia Suomen osuuskuntalainsäädännössä vuodesta 2013 alkaen. Suomessa ei ole perustettu pörssiosuuskuntia laisinkaan (2021). Pörssiosuuskunnan hallinto eroaa joiltain osin tavanomaisesta osuuskunnasta. Esimerkiksi asiamiehen käyttöä ei voi rajoittaa osuuskunnan kokouksessa.

KPY ilmoitti vuoden 2021 lopulla harkitsevansa pörssilistautumista, mutta lykkäsi listautumistaan alkuvuonna 2022.

Pohjanmaan Arvo Sijoitusosuuskunta ilmoitti vuonna 2022 tavoittelevansa listausta Nasdaq First North Growth Market Finland -markkinapaikalle vuoden 2023 aikana.

Lähteet

Aiheesta muualla
 
 

Osuustoiminta
Sijoittaminen
Peiponen

Peiponen on sukunimi, joka on muun muassa seuraavilla suomalaisilla henkilöillä:

Johanna Peiponen (s. 1990), kestävyysjuoksija
Roni Peiponen (s. 1997), jalkapalloilija
Saara Peiponen (1921–2000), metsänhoitaja
Valto A. Peiponen (s. 1931), ornitologi
Marxismin-leninismin perusteet

Marxismin-leninismin perusteet oli Neuvostoliitossa vuonna 1959 ilmestynyt oppikirja, jonka tekemisestä Neuvostoliiton kommunistisen puolueen keskuskomitea oli antanut päätöksen elokuussa 1956. Teos laadittiin Josif Stalinin kuoleman jälkeen ja se poikkesi stalinismista. Siitä huolimatta teos noudatti marxismi-leninismiä, joka taas oli Stalinin muotoilema ideologia.

Teoksen taustalla oli NKP:n XX puoluekokouksen esiin nostama tarve uudistaa puolueen ideologiaa Josif Stalinin kuoleman jälkeen vuonna 1953. Uusi puolueohjelma hyväksyttiin vuonna 1961, ja myös puolueen historia kirjoitettiin uudelleen. Oppikirjan tärkeän kohderyhmän muodostivat länsimaiden "edistykselliset voimat", ja teos julkaistiinkin suomeksi käännettynä jo seuraavana vuonna Petroskoissa.  

Jukka Renkama on analysoinut teoksen laatimiseen liittyneitä poliittisia jännitteitä. Muuan niistä liittyi proletariaatin diktatuurin käsitteeseen. Kirja toteaa edelleen, että riistoyhteiskunnassa valtio on aina riistäjäluokan diktatuuria. Kirja onnistuu kuitenkin vihjaamaan, ettei Neuvostoliitto enää ollut luokkadiktatuuri.  

Kirjan sisältöinä olivat marxilais-leniniläinen filosofia, mukaan lukien historiallinen materialismi, marxismin-leninismin taloudellinen oppi, kansainvälisen kommunistisen liikkeen teoria ja taktiikka sekä oppi sosialismista ja kommunismista.

Katso myös 

 Marxismi-leninismi

Lähteet

Viitteet 

Kirjat kommunismista
Marxismi-leninismi
Vuoden 1960 kirjat
Neuvostoliiton politiikka
Köşk

Köşk on piirikunta Turkin Aydınin maakunnassa. Vuoden 2019 väestönlaskennassa Köşkin väkiluku oli 27 846.

Lähteet

Aiheesta muualla

Turkin piirikunnat
Kääpiömanteli

Kääpiömanteli (Prunus tenella) on ruusukasveihin kuuluva koristekasvina viljelty pensaslaji. Se on yhdestä kahteen metriä korkeaksi kasvava juurivesallinen pensas. Lehdet ovat suikeat, 3–7 senttimetriä pitkät, sahalaitaiset. Kukat kasvavat yksittäin tai parin kappaleen ryhminä, ne ovat vaaleanpunaisia ja kahden senttimetrin levyisiä. Hedelmänä on marja, joka on munamainen, huopakarvainen, kellanharmaa ja kitkeränmakuinen. Kääpiömanteli esiintyy alkuperäisenä itäisestä Keski-Euroopasta Venäjälle ja Kaukasiaan.

Lähteet 

Tuomet
Nöykkiön kirjasto

Nöykkiön kirjasto on Espoon Nöykkiön kaupunginosassa toimiva yleinen kirjasto. Kirjasto perustettiin ja sen tilat avattiin  vuonna 1986. Kirjaston naapurustossa sijaitsevat muun muassa Nöykkiön päiväkoti, Nöykkiön koulu ja Nöykkiönlaakson koulu.

Nöykkiön kirjasto kuuluu Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. Kirjasto on toiminut myös itsepalvelukirjastona.

Lähteet

Aiheesta muualla 

 Nöykkiön kirjaston sijainti kartalla (Oxfotintie 4) (espoo.fi)

Nöykkiö
Espoon kaupunginkirjasto
Espoon rakennukset ja rakennelmat
Turkin kielet

Turkki on kielellisesti verrattain homogeeninen maa. Turkin kielellä on hyvin vahva asema maan kansalliskielenä. Ethnologuen mukaan maassa puhutaan 39 kieltä.

Turkki ja turkkilainen viittomakieli 

Turkin perustuslaki (3. artikla) määrittelee turkin maan ainoaksi viralliseksi kieleksi. Kieli kuuluu turkkilaisiin kieliin ja sillä on maailmanlaajuisesti hieman yli 79,7 miljoonaa puhujaa. Lisäksi se on kielikuntansa puhutuin kieli.. Vuodesta 1928 turkkia on kirjoitettu latinalaisilla aakkosilla. Turkin lisäksi turkkia puhutaan myös Kyproksella.

Turkkilaista viittomakieltä käyttää arviolta 422 000 henkilöä.

Muut kielet 
Perustuslain 42. artiklan mukaan turkkilaisissa kouluissa saa opettaa maan kansalaisille vain turkkia äidinkielenä. Tärkeimmät vähemmistökielet ovat pohjoiskurdi ja arabia. Turkin vahva asema on heikentänyt paikallisten vähemmistökielten asemaa..

Vuonna 2006 julkaistun selvityksen mukaan turkkilaisten äidinkielet jakautuivat seuraavasti:

Arabiankielisten turkkilaisten kohdalla on syytä huomauttaa, että suurin osa puhujista ovat kaksikielisiä.

Lähteet
Pikkulaivan kirjasto

Pikkulaivan kirjasto oli Espoon Espoonlahden kaupunginosassa toiminut yleinen kirjasto. Kauppakeskus Pikkulaivasta vuokratuissa tilapäistiloissa toiminut Pikkulaivan kirjasto oli sisäilmaongelmista kärsineen Kivenlahden kirjaston (Merenkäynti 3) väistötila. Kivenlahden kirjasto perustettiin vuonna 1983. Pikkulaivan kirjaston lähistölle avattiin huhtikuussa 2022 Lippulaivan kirjaston (Merikarhunkuja 11), joka sijaitsee uudessa  avatussa Lippulaivan kauppakeskuksessa 

Pikkulaivan kirjasto kuului Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa.

Lähteet

Aiheesta muualla 
 Pikkulaivan ja tulevan Lippulaivan kirjaston sijainti kartalla (espoo.fi)

Espoonlahti

Espoon rakennukset ja rakennelmat
Lakkautetut Espoon kaupunginkirjastot
Made by Choice

Made by Choice on suomalainen vuonna 2015 perustettu huonekaluyritys, joka suunnittelee, valmistaa ja myy moderneja puusta valmistettuja designhuonekaluja. Yrityksen suunnittelemat huonekalut valmistetaan sen omalla tehtaalla, joka sijaitsee Halikossa, Salossa.

Made by Choice saa innoituksensa huonekaluihinsa pohjoismaisesta onnellisuudesta. Eettisesti kestävien arvojen ja tuotantotapojen lisäksi onnellisuus tarkoittaa Made by Choicelle elämästä, luovuudesta ja laadukkaasta muotoilusta nauttimista.

Yritykselle ovat suunnitelleet huonekaluja muun muassa Matthew Day Jackson, Harri Koskinen, Joanna Laajisto, Hanna Anonen, sisustusarkkitehtitoimisto Fyra, Thomas Sandell, Saku Sysiö ja Matti Klenell. Huonekalut valmistetaan suomalaisia puuntyöstöperinteitä kunnioittaen.

Lähteet 

Suomalaiset teollisuusyritykset
Huonekaluvalmistajat
Sisustusalan tuotemerkit
Salo
Halikko
Siipiweikot

Siipiweikot on vuonna 1993 perustettu suomalainen ravintolaketju, jonka päätuotteita ovat kanansiivet, tuliset kastikkeet, ranskalaiset ja oluet. Siipiweikoilla on viisi ravintolaa, joista kaksi sijaitsee Tampereella, ja Helsingissä, Espoossa ja Vantaalla yksi kussakin. Lisäksi Pirkkalan Prismassa on baarityylinen pienempi toimipiste, josta siipiä voi ostaa mukaan.

Siipiweikot on tullut tunnetuksi hot wings -kulttuurin edistämisestä Suomessa, ja sen kotikaupunkia Tamperetta on usein kutsuttu Suomen ”siipipääkaupungiksi”. Ravintolan valikoimassa on myös kasvisruokavalioon soveltuvia seitanista valmistettuja tuotteita. Siipiweikkojen kastikkeita myydään myös kuluttajille ruokakaupoissa.

Ketjun liiketoimintaa pyörittää osakeyhtiö Hot Wings Oy. Vuonna 2020 yrityksen liikevaihto oli 4,8 miljoonaa euroa, ja tilikauden tulos 472 000 euroa. Yrityksen nykyinen toimitusjohtaja on Laura Yli-Houhala, joka on Siipiweikkojen perustajan Pekka Yli-Houhalan tytär.

Lähteet 

Suomalaiset ravintolaketjut
Tampereen kulttuuri
Gaius Claudius Glaber

Gaius Claudius Glaber (112 eaa. – 73 eaa. tai myöhemmin) oli roomalainen legaatti ja preetori, joka otti osaa Spartacusin kukistamiseen 70-luvulla eaa. Hänen myöhemmästä elämästään ei ole tietoa.

Elämä 
Gaius Claudius Glaber syntyi 112 eaa. Roomassa. Hänellä todennäköisesti oli yhteyksiä Claudian sukuun, joka oli eräs valtakunnan tunnetuimista ja vaikutusvaltaisimmista suvuista. Hän palveli armeijassa ja nousi lopulta legaatiksi.

Taistelu vesiviuksella 73eaa 
Glaber saavutti preetorin arvon 39-vuotiaana. Hänen tehtävänsä oli kukistaa Spartacus ja hänen orjansa 3 000 miehen voimin. Taistelu käytiin Vesuvius-tulivuorella lähellä Neapolista eli nykyistä Napolia. Rooman tasavalta ei pitänyt tätä sotana vaan kapinana. Glaper hävisi taistelun orjia vastaan, sillä nämä osasivat soveltaa maastoa hyödykseen. Orjat käyttivät muun muassa köynnöksiä ja rakensivat tikkaita, kun Rooman joukot olivat sulkeneet ainoan tien alas vuorelta.

Glaberin vaiheista taistelussa häviämisen jälkeen ei ole tietoa. Roomalaiset lähteet eivät mainitse enää häntä. Saman nimisen Rooman senaattorin on aiemmin uskottu olevan sama henkilö, mutta tätä ei pidetä enää uskottavana.

Lähteet 

Roomalaiset sotilaat
Vuonna 112 eaa. syntyneet
Kuolinvuosi tuntematon
Etelä-Haagan kirjasto

Etelä-Haagan kirjasto on Helsingin Haagan kaupunginosan Etelä-Haagan osa-alueella toimiva yleinen kirjasto. Kirjasto perustettiin vuonna 1946 ja vuonna 1964 se sai tilat keltaruskeansävyisellä tiilellä verhoillusta, arkkitehti Helvi Mether-Borgströmin suunnittelemasta kirjastorakennuksesta Etelä-Haagaan rakennetun Kylänevan kansakoulun pihapiiristä. Tiloja on kunnostettu useasti, esimerkiksi syystalvella 2020. Kirjaston naapurustossa toimii nykyisin Haagan peruskoulun alakoulu (luokka-asteet 1-6).

Etelä-Haagan kirjasto kuuluu Helsingin kaupunginkirjaston toimipisteisiin ja osa pääkaupunkiseudun Helmet-kirjastoverkkoa.

Lähteet

Aiheesta muualla 
 Etelä-Haagan kirjaston yhteystiedot) (hel.fi)
 Pääkaupunkiseudun palvelukartta: Pääkaupunkiseudun yleiset kirjastot kartalla) (hel.fi)

Haaga
Helsingin kaupunginkirjasto
Helsingin suojellut rakennukset
Kuyucak

Kuyucak on piirikunta Turkin Aydınin maakunnassa. Vuoden 2019 väestönlaskennassa Kuyucakin väkiluku oli 26 671.

Lähteet

Aiheesta muualla

Turkin piirikunnat
Zsitvatorokin rauha

Zsitvatorokin rauha oli Osmanien ja Habsburgien välillä solmittu niin sanotun 15-vuotisen sodan päättänyt rauhansopimus 11. marraskuuta 1606. Suurempia muutoksia valtakuntien rajoihin sopimus ei tuonut.

Tausta
Habsburgien ja Osmanien valtakunnanvälinen 15-vuotinen sota alkoi vuonna 1593. Sota oli aluksi ollut hyvin suosiollinen Itävallan keisarillisille. Lopulta kuitenkin molemmat osauolet olivat ottaneet voittoja ja kärsineet tappioita ilman, että kumpikaan olisi kuitenkaan saavuttanut ratkaisevaa voittoa. Osmanien onneksi Transsilvanian ruhtinas István Bocskai oli nostattanut Habsburgien vastaisen kapinan, mikä tasoitti ajoittain heikkojen osmanien asemaa.

Sopimus
Bocskai ja Habsburgit saavuttivat syyskuussa 1606 niin sanotun Wienin rauhan, joika kompromissiratkaisuna velvoitti Habsburgit tunnustamaan Bocskain Transsilvanian ruhtinaana ja ruhtinaskunnan riippumattoman aseman. Sen sijaan ajatuksesta Osmanien tukemasta Unkarin kuningaskunnasta luovuttiin. Bocskai ryhtyi sitten välittämään neuvotteluja Osmanien ja Habsburgien välillä. Kolmen osapuolen neuvottelut alkoivat 29. lokakuuta 1606. Keisari Rudolf II:ta edusti Ernst Molart, sulttaani Ahmed I:stä Budan beglerbegi Ali ja Bocskaita paroni István Illéházy. Neuvottelut käytiin veneillä Žitavan () ja Tonavan yhtymäkohdalla. Nimi Zsitvatorok tarkoittaa Zsitvan suuta. Neuvottelujen lopputuloksena oli sopimus, joka allekirjoitettiin 11. marraskuuta 1606.

Sopimusken oli sen ehtojen mukaan tarkoitus olla voimassa seuraavat 20-vuotta. Se sisälsi useita eri kohtia joista joitakin tärkeimpiä olivat 1. kielto hyökätä osapuolten linnoille ja ottaa vankeja, 2. jo otetut vangit oli vapautettava, 3. keisarin tuli maksaa osmaneille kertaluontoisesti 200 000 floriinia ja 4. Nógrádin seudulla vallatuja osmanilinnoituksia ei palautettaisi, mutta he säilyttivät Esztergomin hallinnan ja Kanizsan alueen kohtalosta päätettäisiin myöhemmin. Kaiken kaikkiaan valtakuntien rajat pysyivät sodan jälkeen suurin piirtein ennallaan.

Lähteet

Itävallan sodat
Osmanien valtakunnan sodat
Unkarin historia
Slovakian historia
Rauhansopimukset
1600-luvun kansainväliset sopimukset
1606
Therese Neumann

Therese Neumann (9. huhtikuuta 1898 – 18. syyskuuta 1962) oli saksalainen katolinen mystikko ja stigmaatikko. Neumann syntyi Konnersreuthin kylässä Baijerissa Saksassa. Hän asui siellä koko ikänsä. Hän syntyi suureen pienituloiseen perheeseen. Hän oli Third Order of Saint Francisin jäsen.

Saksalaiset henkilöt
Mystikot
Vuonna 1898 syntyneet
Vuonna 1962 kuolleet
Matam

Matam on kaupunkikunta sekä Matamin alueen ja departementin hallinnollinen keskus Senegalissa. Se sijaitsee Senegaljoen varrella 530 kilometriä Dakarista itään. Kunnassa on 17 200 asukasta (vuonna 2013).

Kunnan pinta-ala on 3,75 neliökilometriä. Se on pinnanmuodostukseltaan alavaa jokilaaksoa. Kaupungin ympärillä levittäytyvät laajat tulvatasangot. Seutu kuuluu Sahelin vyöhykkeeseen. Senegaljoen vastarannalla sijaitsee Mauritaniaan kuuluva Matam Réo.

1500-luvulla perustettu Matam oli aikoinaan tärkeä kappapaikka. Ranskalaiset rakensivat sinne linnakkeen vuonna 1857. Siirtomaa-aikana Matam oli hallintopiirin keskus. Se sai täysivaltaisen kunnan statuksen vuonna 1955. Matamin departementti on perustettu vuonna 1964 ja alue vuonna 2002.

Asukkaista 88 prosenttia on tukuloreja, 6,7 prosenttia soninkeja ja 3,9 prosenttia wolofeja. Muutamia katolisia lukuun ottamatta kaikki ovat muslimeja.

Matam on Dakarista tulevan maantie N3:n päätepiste. Sen ohi kulkee Saint-Louisista Malin rajalle johtava maantie N2. Väestön pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi, bataatti, vesimeloni ja vihannekset. Tuotantoeläimiä ovat naudat, lampaat, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. Matamin alueella ei ole käytännössä lainkaan teollisuutta. Kaupunki on hyvin maaseutumainen ja sen palvelutaso on vaatimaton. Sen ohitse on kasvamassa seitsemän kilometrin päässä sijaitseva liikennekeskus Ourossogui.

Lähteet

Senegalin kaupungit
Vilho Vitikkala

Vilho Vitikkala  (30. syyskuuta1835 Kokemäki – 20. joulukuuta 1894 Kokemäki) oli suomalainen maanviljelijä ja valtiopäivämies. 

Vilho Vitikkalan vanhemmat olivat Erland Vitikkala ja Loviisa Samuelintytär Vitikkala ja puoliso Eva Kristina Vitikkala. Ratsutilallinen Vilho Vitikkala oli talonpoikaissäädyssä Euran tuomiokunnan edustaja valtiopäivillä 1891 ja 1894. Hän oli 1891 säädyn yksityisen valitusvaliokunnan jäsen.

Lähteet 

Suomalaiset maanviljelijät
Suomen suuriruhtinaskunnan talonpoikaissäädyn valtiopäivämiehet
Vuonna 1835 syntyneet
Vuonna 1894 kuolleet
Africa (diokeesi)

Africa () oli Rooman valtakunnan diokeesi, joka käsitti osan Roomaan kuuluneesta Pohjois-Afrikasta. Siihen kuului alueita seuraavista nykyvaltioista: Algeria, Libya, Marokko ja Tunisia.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon jälkeen vuodesta 395 diokeesi oli osa Länsi-Roomaa ja kuului Italia et African prefektuuriin.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Selitykset:

Lähteet 

Rooman diokeesit
Asiana

Asiana () oli Rooman valtakunnan diokeesi, joka käsitti osan Vähästä-Aasiasta ja Egeanmeren saarista.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Oriensin prefektuuriin. Rooman valtakunnan jaon jälkeen vuodesta 395 diokeesi oli osa Itä-Roomaa.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Selitykset:

Lähteet 

Rooman diokeesit
Britannia (diokeesi)

Britannia () oli Rooman valtakunnan diokeesi, joka käsitti Ison-Britannian saaren etelä- ja keskiosat, toisin sanoen nykyisen Englannin ja Walesin.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Diokeesi kuului Gallian prefektuuriin. Rooman valtakunnan jaon jälkeen vuodesta 395 diokeesi oli osa Länsi-Roomaa ja kuului edelleen Gallian prefektuuriin.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Selitykset:

Lähteet 

Rooman diokeesit
Dacia (diokeesi)

Dacia () oli Rooman valtakunnan diokeesi, joka käsitti aluita muun muassa nykyisten Bulgarian, Romanian ja Serbian alueelta. Se sai nimensä Daakian alueesta.

Diokeesi perustettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin jakamalla aiempi Moesian diokeesi kahdeksi diokeesiksi, jotka olivat Dacia ja Macedonia. Diokeesi oli osa Itä-Roomaa ja kuului Illyricumin prefektuuriin.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Lähteet 

Rooman diokeesit
Gallia (diokeesi)

Gallia () oli Rooman valtakunnan diokeesi, joka käsitti Gallian sekä Roomaan kuuluneen osan Germaniasta. Näin siihen kuului alueita pääosin nykyisestä Ranskasta, Benelux-maista, Saksasta ja Sveitsistä.

Gallian diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Diokeesi kuului Gallian prefektuuriin. Rooman valtakunnan jaon jälkeen vuodesta 395 diokeesi oli osa Länsi-Roomaa ja kuului edelleen Gallian prefektuuriin.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Selitykset:

Lähteet 

Gallia
Rooman diokeesit
Hispania (diokeesi)

Hispania () oli Rooman valtakunnan diokeesi, joka käsitti Pyreneiden niemimaan, toisin sanoen nykyisen Espanjan ja Portugalin alueet, sekä osan Mauretaniasta Pohjois-Afrikassa.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Gallian prefektuuriin. Rooman valtakunnan jaon jälkeen vuodesta 395 diokeesi oli muun Gallian prefektuurin tavoin osa Länsi-Roomaa. Diokeesin provinssit olivat samat koko sen historian ajan.

Provinssit 

Diokeesi jakaantui seuraaviin provinsseihin:

Selitykset:

Lähteet 

Hispania
Rooman diokeesit
Italia (diokeesi)

Italia () oli Rooman valtakunnan diokeesi, joka käsitti sille nimen antaneen Italian sekä Sisilian, Sardinian, Korsikan ja Raetian, toisin sanoen alueita pääosin nykyisessä Italiassa, Itävallassa, Ranskassa ja Sveitsissä.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului välillä Italia, Illyricum et African prefektuuriin ja välillä Italia et African prefektuuriin. Diokeesi lakkautettiin viimeistään noin vuonna 395 ja jaettiin kahdeksi diokeesiksi, jotka olivat Italia Annonaria ja Italia Suburbicaria.

Provinssit 

Diokeesi jakaantui seuraaviin provinsseihin:

Lähteet 

Roomalainen Italia
Rooman diokeesit
Italia Annonaria

Italia Annonaria () oli Rooman valtakunnan diokeesi, joka käsitti alueita pääosin nykyisen Italian pohjoisosasta sekä Itävallasta.

Diokeesi perustettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin jakamalla aiempi Italian diokeesi kahdeksi diokeesiksi, joista toinen oli Italia Annonaria ja toinen Italia Suburbicaria. Diokeesi oli osa Länsi-Roomaa ja kuului Italia et African prefektuuriin.

Provinssit 

Diokeesi jakaantui seuraaviin provinsseihin:

Lähteet 

Roomalainen Italia
Rooman diokeesit
Italia Suburbicaria

Italia Suburbicaria () oli Rooman valtakunnan diokeesi, joka käsitti osan nykyisestä Italiasta sekä Korsikan saaren.

Diokeesi perustettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin jakamalla aiempi Italian diokeesi kahdeksi diokeesiksi, joista toinen oli Italia Suburbicaria ja toinen Italia Annonaria. Diokeesi oli osa Länsi-Roomaa ja kuului Italia et African prefektuuriin.

Provinssit 

Diokeesi jakaantui seuraaviin provinsseihin:

Lähteet 

Roomalainen Italia
Rooman diokeesit
Macedonia (diokeesi)

Macedonia (, ) oli Rooman valtakunnan diokeesi, joka käsitti suunnilleen nykyisen Albanian, Kreikan ja Pohjois-Makedonian.

Diokeesi perustettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin jakamalla aiempi Moesian diokeesi kahdeksi diokeesiksi, jotka olivat Macedonia ja Dacia. Diokeesi oli osa Itä-Roomaa ja kuului Illyricumin prefektuuriin.

Provinssit 

Diokeesi jakaantui seuraaviin provinsseihin:

Selitykset:

Lähteet 

Makedonian historia
Roomalainen Kreikka
Rooman diokeesit
Moesia (diokeesi)

Moesia (, ) oli Rooman valtakunnan diokeesi, joka käsitti alueen Balkanin niemimaalla. Siihen kuului alueita ainakin seuraavista nykyvaltioista: Albania, Bulgaria, Kreikka, Pohjois-Makedonia, Romania ja Serbia.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului välillä Italia, Illyricum et African prefektuuriin ja välillä Illyricumin prefektuuriin. Diokeesi lakkautettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin ja jaettiin kahdeksi diokeesiksi, jotka olivat Dacia ja Macedonia.

Provinssit 

Diokeesi jakaantui seuraaviin provinsseihin:

Selitykset:

Lähteet 

Roomalainen Kreikka
Rooman diokeesit
Oriens (diokeesi)

Oriens (, ) oli Rooman valtakunnan diokeesi, joka käsitti valtakuntaan kuuluneet alueet Lähi-idässä, Egyptissä ja Libyassa. Siihen kuului alueita ainakin seuraavista nykyvaltioista: Egypti, Irak, Israel, Jordania, Kypros, Libanon, Libya, Syyria, Palestiina ja Turkki.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Oriensin prefektuuriin. Diokeesista erotettiin noin vuonna 381 osa Aegyptuksen diokeesiksi. Näin Oriensin diokeesin alue oli tämän jälkeen aiempaa pienempi.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Selitykset:

Lähteet 

Rooman diokeesit
Pannonia (diokeesi)

Pannonia (), vuodesta 395 lähtien Illyricum (Dioecesis Illyrici (Occidentale)), oli Rooman valtakunnan diokeesi, joka käsitti sille nimen antaneen Pannonian sekä muun muassa Noricumin ja Dalmatian. Näin siihen kuului alueita suunnilleen seuraavista nykyvaltioista: Bosnia ja Hertsegovina, Itävalta, Kroatia, Serbia, Slovenia ja Unkari.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon jälkeen vuodesta 395 diokeesin nimi oli Illyricum, ja se  oli osa Länsi-Roomaa ja kuului Italia et African prefektuuriin.

Provinssit 

Diokeesi jakaantui seuraaviin provinsseihin:

Lähteet 

Rooman diokeesit
Pontica

Pontica (, ) oli Rooman valtakunnan diokeesi, joka käsitti osan Vähästä-Aasiasta ja Kaukasiasta. Se sai nimensä Pontoksen (lat. Pontus) alueesta.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Oriensin prefektuuriin. Rooman valtakunnan jaon jälkeen vuodesta 395 diokeesi oli osa Itä-Roomaa.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Selitykset:

Lähteet 

Rooman diokeesit
Thracia (diokeesi)

Thracia (, ) oli Rooman valtakunnan diokeesi, joka käsitti valtakunnan itäisimpiä Euroopan puoleisia osia, kuten sille nimen antaneen Traakian.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Oriensin prefektuuriin. Rooman valtakunnan jaon jälkeen vuodesta 395 diokeesi oli osa Itä-Roomaa.

Provinssit 

Diokeesi jakaantui seuraaviin provinsseihin:

Lähteet 

Rooman diokeesit
Viennensis

Viennensis tai Gallia Viennensis (), myöhemmin Septem Provinciae (), oli Rooman valtakunnan diokeesi, joka käsitti Gallian eteläosat nykyisessä Ranskassa.

Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se sai nimensä Viennan kaupungista (nyk. Vienne) ja kuului Gallian prefektuuriin. Diokeesi korvattiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin Septem Provinciaen diokeesilla, joka sai nimensä seitsemästä provinssistaan. Se oli osa Länsi-Roomaa ja kuului myös Gallian prefektuuriin.

Provinssit 

Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):

Selitykset:

Lähteet 

Rooman diokeesit
Soukan kirjasto

Soukan kirjasto oli Espoon Soukan kaupunginosassa toimiva yleinen kirjasto. Soukan kirjasto perustettiin vuonna 1972, jolloin myös kirjastorakennus valmistui. Toisen lähteen mukaan kirjastorakennus olisi vuodelta 1970. Kirjaston läheisyydessä sijaitsee esimerkiksi Soukan koulu sekä päiväkoteja ja palveluasuntoja.

Soukan kirjaston lakkauttamisuhasta on kannettu äskettäin huolta vuonna 2022 Espoonlahteen valmistuvan kauppakeskus Lippulaivan tiloihin sijoitettavan Lippulaivan kirjaston vuoksi. Toisaalta Espoossa on aiemminkin puolustettu kattavaa kirjastoverkkoa eri kaupunginosien koulujen läheisyydessä. Soukan kirjasto lakkautettiin 1.3.2022 ja sen kirjastopalvelut siirtyivät uuteen Lippulaivan kirjaston. 

Soukan kirjasto kuului Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa.

Lähteet

Aiheesta muualla 
 Soukan  kirjaston sijainti kartalla (espoo.fi)

Soukka
Lakkautetut Espoon kaupunginkirjastot
Espoon rakennukset ja rakennelmat
Uri: The Surgical Strike

Uri: The Surgical Strike on vuonna 2019 ensi-iltansa saanut intialainen hindinkielinen sotaelokuva. Se on Aditya Dharin ensimmäinen ohjaus. Pääosia näyttelevät Vicky Kaushal, Paresh Rawal, Yami Gautam, Mohit Raina ja Kirti Kulhari. Elokuva on dramatisoitu versio Urin hyökkäystä 2016 seuranneista kostotoimista Pakistania vastaan.

Uri: The Surgical Strike sai ensi-iltansa 11. tammikuuta 2019. Se oli sekä yleisö- että arvostelumenestys. Se voitti useita palkintoja, mukaan lukien neljä National Film Awards -palkintoa.

Näyttelijät

Soundtrack

Vastaanotto 
Box Office India julisti Uri: The Surgical Striken ”jymymenestykseksi”.

Lähteet

Aiheesta muualla 
 
 

Vuoden 2019 intialaiset elokuvat
Sotadraamat
Intialaiset toimintaelokuvat
Hindinkieliset elokuvat
Työväenpuolue (Brasilia)

Brasilian Työväenpuolue (, PT) on poliittinen puolue Brasiliassa.

Aiheesta muualla 
 Virallinen sivusto 

Brasilialaiset puolueet
Brasilian Sosiaalidemokraattinen puolue

Brasilian Sosiaalidemokraattinen puolue (, PSDB) on poliittinen puolue Brasiliassa. Puolue sai presidentinvaaleissa 2018 4,76 prosenttia äänistä, joka on noin viisi miljoonaa ääntä. Puolue oli neljänneksi suurin. Puolue kuuluu keskusta-vasemmistoon.

Lähteet

Aiheesta muualla
Kotisivut . 

Brasilialaiset puolueet
Sosiaaliliberaalinen puolue (Brasilia)

Sosiaaliliberaalinen puolue (portugaliksi: Partido Social Liberal, PSL) on äärioikeistolainen puolue Brasiliassa.

Lähteet

Aiheesta muualla
Kotisivut 

Brasilialaiset puolueet
Brasilian Demokraattinen Liike

Brasilian Demokraattinen Liike () on brasilialainen keskustalainen puolue. Puolue sai yleisvaaleissa 2018 1,2 prosentin kannatuksen, eli noin 1,3 miljoonaa ääntä. Puolue oli vaalien seitsemänneksi suurin.

Lähteet

Aiheesta muualla
Kotisivut. 

Brasilialaiset puolueet
Etelävuori

Etelävuori on sukunimi, joka on muun muassa seuraavilla suomalaisilla henkilöillä:

Niclas Etelävuori (s. 1971), basisti (Amorphis)
Paula Etelävuori (1953–2006), oopperalaulaja
Sara Etelävuori (s. 1990), viulisti
Johannes Kert

Johannes Kert (3. joulukuuta 1959 Petseri, Neuvostoliitto – 4. maaliskuuta 2021) oli virolainen poliitikko ja entinen upseeri (kenraaliluutnantti). Hän toimi Viron puolustusvoimien komentajana vuosina 1996–2000. Hän jäi eläkkeelle armeijasta vuonna 2008.

Kert liittyi vuonna 2014 Viron reformipuolueeseen. Hänet valittiin kahdesti Riigikoguun, ja hän istui edustajana 2015–2021. Kert kuoli kesken toisen edustajakautensa. Hänen varaedustajansa oli Tiiu Aro.

Lähteet

Aiheesta muualla

Virolaiset kenraalit
Viron reformipuolueen poliitikot
Riigikogun jäsenet
Vuonna 1959 syntyneet
Vuonna 2021 kuolleet
Harald Østberg Amundsen

Harald Østberg Amundsen (s. 18. syyskuuta 1998) on norjalainen maastohiihdon MM-mitalisti.

Amundsen saavutti nuorten MM-kilpailuissa 20 kilometrin yhdistelmäkilpailussa kultaa 2018 ja pronssia 2017 sekä viestissä kultaa 2017 ja 2018. Alle 23-vuotiaiden MM-kilpailuissa hän voitti 30 kilometrin vapaan hiihtotavan yhteislähtökilpailun ja viestin maailmanmestaruuden sekä sai 15 kilometrin perinteisen kilpailussa hopeaa ja vapaan hiihtotavan sprintissä pronssia 2020.

Amundsen saavutti ensimmäisissä aikuisten arvokilpailuissaan, Oberstdorfin MM-kilpailuissa 2021, pronssia 15 kilometrin vapaan hiihtotavan kilpailussa.

Amundsen kilpaili maailmancupissa ensimmäisen kerran Beitostølenissä joulukuussa 2018 sijoittuen 30 kilometrin vapaan hiihtotavan kilpailussa 30:nneksi. Kymmenen parhaan joukkoon hän sijoittui ensimmäisen kerran oltuaan kahdeksas Falunin 15 kilometrin vapaan kilpailussa tammikuussa 2021. Ensimmäisen palkintopallisijansa hän saavutti sijoittumalla Falunin 15 kilometrin vapaan hiihtotavan kilpailussa kolmanneksi maaliskuussa 2022. Saman kauden maailmancupin kokonaiskilpailussa hän oli kahdeksas.

Lähteet 

Norjalaiset maastohiihtäjät
Vuonna 1998 syntyneet
Elävät henkilöt
Nazilli

Nazilli on piirkunta ja kaupunki Turkin Aydınin maakunnassa. Vuoden 2019 väestönlaskennassa Nazillin väkiluku oli 159 544. Nazilli on Aydınin maakunnan toiseksi suurin kaupunki Aydınin jälkeen.

Lähteet

Aiheesta muualla

Turkin piirikunnat
Barbie (vuoden 1991 videopeli)

Barbie on Imagineeringin kehittämä ja Hi Tech Expressionsin vuonna 1991 julkaisema tasohyppely Nintendo Entertainment Systemille ja MS-DOS:ille. Peli perustuu samannimiseen nukkeen ja se on harvoja tytöille suunnattuja NES-pelejä.

Juoni 
Peli sijoittuu Barbin uneen, jossa hänen täytyy matkata kolmen eri maailman läpi keräten tavaroita joita hän tarvitsee tapaamiseen Kenin kanssa.

Lähteet

Aiheesta muualla 
 

Vuoden 1991 videopelit
Nintendo Entertainment System -pelit
DOS-pelit
Tasohyppelyt
Yhdysvalloissa kehitetyt videopelit
Joseph Conombo

Joseph Issoufou Conombo (9. helmikuuta 1917 Combissiri – 20. joulukuuta 2008 Nazougma) oli burkinalainen poliitikko, joka toimi maansa pääministerinä vuosina 1978–1980.

Joseph Conombo syntyi maanviljelijän perheeseen. Hän opiskeli William Ponty -koulussa ja valmistui lääkäriksi Dakarin lääketieteellisestä oppilaitoksesta vuonna 1942. Toisen maailmansodan aikana hän palveli lääkärinä Ranskan armeijassa.

Työskennellessään Batién sairaalassa vuonna 1945 Conombo liittyi Union voltaïque -puolueeseen, joka vaati Norsunluurannikon, Ranskan Sudanin ja Nigerin kesken jaetun Ylä-Voltan uudelleen perustamista. Vuonna 1948 hänet valittiin maan edustajaksi Ranskan unionin neuvostoon. Pariisissa Conombo täydensi myös lääketieteen opintojaan.

Conombo edusti Ylä-Voltaa Ranskan kansalliskokouksessa vuosina 1951–1958. Vuosina 1954–1955 hän toimi Pierre Mendès Francen hallituksen valtiosihteerinä. Conombo oli yksi ensimmäistä afrikkalaisista Ranskan hallituksessa.

Conombo ja Henri Guissou perustivat vuonna 1955 uuden puolueen Parti social pour l’émancipation des masses africaines. Vuonna 1956 se yhtyi Parti démocratique voltaïque’in kanssa Conombon johtamaksi puolueeksi Parti démocratique unifié. Se hajosi Ouezzin Coulibalyn muodostettua hallituksen vuoden 1957 vaalien jälkeen, jolloin Conombo perusti uuden puolueen Groupe solidarité voltaïque.

Ylä-Voltan itsenäistyttyä Conombo toimi Ouagadougoun kaupunginjohtajana vuosina 1960–1965. Vuosina 1966–1968 hän oli Sangoulé Lamizanan sotilashallituksen kansanterveysjohtaja. Conombo pidätettiin vuonna 1969 syytettynä varojen väärinkäytöstä, mutta oikeus vapautti hänet. Vuonna 1971 Conombosta tuli Gérard Ouédraogon hallituksen ulkoministeri, mutta vuonna 1973 hän siirtyi hallituksen hajoittaneeseen oppositioon.

Conombo valittiin Union démocratique voltaïque -puolueen johtajana Ylä-Voltan pääministeriksi vuonna 1978. Hänet pidätettiin presidentti Lamizanan kaataneessa vallankaappauksessa vuonna 1980. Thomas Sankaran hallitus armahti hänet vuonna 1984.

Lähteet

Burkinalaiset poliitikot
Pääministerit
Vuonna 1917 syntyneet
Vuonna 2008 kuolleet
Kidekenttäteoria

Kidekenttäteoria on malli, joka kuvaa kiteisten yhdisteiden, ja erityisesti siirtymämetalliyhdisteiden ominaisuuksia perustuen niiden elektronirakenteeseen. Kidekenttäteoriaa voidaan soveltaa kiteisten aineiden värien muodostumiseen ja magneettisten ominaisuuksien selittämiseen. Mallia käytetään muun muassa ominaisuuksiltaan haluttujen yhdisteiden suunnitteluun. Kidekenttäteoriaa yhdistettynä molekyyliorbitaaliteoriaan kutsutaan ligandikenttäteoriaksi.

Kidekenttäteorian periaatteet

Kidekenttäteoriassa atomien katsotaan olevan kovia, joustamattomia ja pallomaisia. Jokaisella atomilla on kiderakenteessa oma paikkansa, eli samassa paikassa ei voi olla kahta atomia. Ionien katsotaan olevan pallomaisia varauksia. Kaikkien vuorovaikutusten atomien välillä katsotaan olevan elektrostaattisia. Kidekenttäteoria tarkastelee erityisesti d-orbitaalien energioita. D-orbitaaleja on viisi, ja ne ovat dxy-, dxz-, dyz-, dz2- ja dx2-y2-orbitaalit. Näissä x, y ja z viittaavat karteesisen koordinaatiston akseleihin. Usein orbitaaleja pidetään energialtaan samanarvoisina eli degeneroituneina. Kidekenttäteorian mukaan näin ei kuitenkaan ole, vaan orbitaalit, jotka ovat sidosten suuntaisia, ovat energialtaan matalammalla kuin orbitaalit, jotka ovat sidosten välissä. Tätä kutsutaan energiatilojen jakautumiseksi eli splittautumiseksi. Energiatilojen splittautumiseen vaikuttavat seuraavat tekijät:
Mikä siirtymämetalliatomi on kyseessä
Mikä on siirtymämetallin hapetusluku, koska eri hapetusluvuilla metalli-ionien elektronirakenteet ovat erilaisia ja ionit suosivat erilaisia koordinaatiolukuja.
Ionin koordinaatioluku eli montako ligandia siihen on sitoutunut
Ligandin laatu. Erilaiset ligandit suosivat erityyppisiä sitoutumisia ja tähän vaikuttaa muun muassa ligandin koko.

D-orbitaaleista orbitaaleilla dxy, dxz ja dyz on usein matalampi energia kuin orbitaaleilla dz2- ja dx2-y2. Kolmea ensimmäistä kutsutaan usein yhteisnimityksellä t2g-orbitaalit, ja kahta muuta kutsutaan nimityksellä eg-orbitaalit. Orbitaalien t2g ja eg välistä energiatilaeroa kutsutaan kidekentän jakautumisenergiaksi tai kidekentän stabilisaatioenergiaksi, ja oktaedrisen sitoutumisgeometrian tapauksessa siitä käytetään tunnusta Δo tai 10Dq. 

Elektronit voivat jakautua t2g- ja eg- orbitaaleille. Mikäli energiaero Δo on suuri, ovat elektronit ainoastaan t2g-orbitaaleilla ja yhdistettä kutsutaan matalan spinin yhdisteeksi. Jos energiaero on pieni, sijoittuvat elektronit myös eg-orbitaaleille ja tällöin on kyseessä korkean spinin yhdiste. Magneettiset ominaisuudet ja yhdisteen väri perustuvat spintyyppiin. Sijoittautumiseen vaikuttaa ligandien laatu ligandien spektrokemiallisen sarjan mukaan . Spektrokemiallinen sarja on 
I− < Br− < Cl− < SCN− < F− < OH− < H2O < NH3 < etyleenidiamiini  < NO2 < CN− < CO 

Spektrokemiallisessa sarjassa vasemmalla olevat ligandit suosivat korkean spinin yhdisteiden muodostumista, kun taas oikealla olevat suosivat matalan spinin yhdisteiden muodostumista.

Yhdisteen sitoutumisgeometria ja spinien jakautuminen

Lähteet

Epäorgaaninen kemia
Kemiallinen sitoutuminen
Unescon maailmanperintökohteet Palestiinassa

Unesco on nimennyt Palestiinassa kolme kohdetta maailmanperintöluetteloon.

Maailmanperintökohteiden sijainti

Maailmanperintökohteet

Lähteet
Colin Campbell Cooper

Colin Campbell Cooper Jr. (8. maaliskuuta 1856 Philadelphia – 6. marraskuuta 1937 Santa Barbara) oli yhdysvaltalainen taidemaalari. Hänen tyylisuuntauksensa oli impressionismi.

Elämänvaiheita 
Campbell Cooper syntyi perheeseen, jossa arvostettiin kulttuuria. Äiti harrasti akvarellimaalausta ja kirurgi-isä oli kiinnostunut musiikista ja kirjallisuudesta. Poikansa lahjakkuuden havaittuaan vanhemmat kannustivat häntä taideopintojen pariin. Campbell Cooper kirjoittautui Pennsylvanian taideakatemiaan ja hänen opettajansa oli tuolloin kiistanalainen Thomas Eakins.  

Monien aikakautensa nuorten yhdysvaltalaisten taiteilijoiden tapaan Campbell Cooper jatkoi opintojaan Pariisissa. Vuonna 1886 hän opiskeli Academie Julianissa ja opiskelujensa jälkeen hän matkaili Euroopassa. Matkailusta muodostui hänelle merkittävä harrastus ja hän matkaili läpi elämänsä Euroopassa aina kun voi. Nuoruudenmatkallaan hän maalasi Euroopassa useita maalauksia, mutta valitettavasti monet niistä tuhoutuivat tulipalossa vuonna 1896. 

Palattuaan Philadelphiaan Campbell Cooper toimi taideopettajana Drexel Institutessa missä toimi opettajana vuoteen 1897 jolloin muutti perustettuuaan perheen New Yorkiin. Avioliiton hän solmi vuonna 1897 Emma Lampertin kanssa, joka oli myös ammatiltaan taidemaalari. New Yorkissa löytyi uusi aihe: pilvenpiirtäjät. 

Vaimonsa kanssa Campbell Cooper matkusti Intiaan ja maalasi useita maata kuvaavia maalauksia. Kriitikot kehuivat hänen Taj Mahalia, Agraa ja Udaiporia esittäviä maalauksiaan. Ollessaan matkalla Eurooppaan vuonna 1912, Campbell Cooperit ostivat lipun RMS Carpathialta. Matka keskeytyi, kun laiva auttoi RMS Titanicin haaksirikosta pelastuneita matkustajia. Campbell Cooper teki tapahtumasta myöhemmin maalauksen.  

Campbell Cooperin pariskunta matkusti ensimmäistä kertaa Kaliforniaan vuonna 1915 ja viettivät siitä lähtien talviaan siellä. Campbell Cooper muutti sinne pysyvästi vuonna 1921 jäätyään leskeksi. Hän otti vastaan Santa Barbaran taidekoulun dekaanin viran. Hän piti kuitenkin edelleen asuntonsa New Yorkissa. Vuonna 1927 hän solmi uuden avioliiton Marie Frehseen kanssa. Santa Barbarassa hän toimi aktiivisesti taidemuseon saamiseksi kaupunkiin.

Viitteet

Lisää aiheesta 
 http://www.artnet.com/artists/colin-campbell-cooper/
 http://books.google.fi/books?id=QkgvGYj34UMC&pg=PA74&redir_esc=y#v=onepage&q&f=false

Yhdysvaltalaiset taidemaalarit
Impressionistit
Vuonna 1856 syntyneet
Vuonna 1937 kuolleet
Söke

Söke on piirikunta Turkin Aydınin maakunnassa. Vuoden 2019 väestönlaskennassa Söken väkiluku oli 121 481.

Lähteet

Aiheesta muualla

Turkin piirikunnat
Moshe Rachmilewitz

Moshe Rachmilewitz (1899–1985) oli israelilainen hematologi. Hänelle myönnettiin lääketieteen Israel-palkinto vuonna 1964.

Rachmilewitz syntyi juutalaisperheeseen Venäjällä ja opiskeli Königsbergissä ja Berliinissä, ja muutti Palestiinan brittiläiseen mandaattiin vuonna 1926. Hän oli yksi vaikutti merkittävästi Israelin terveydenhuoltojärjestelmän kehittämiseen ja vaikutti myös kansainvälisesti Maailman terveysjärjestön jäsenenä.

Lähteet 

Israelilaiset henkilöt
Lääkärit
Vuonna 1899 syntyneet
Vuonna 1985 kuolleet
Bafajärvi

Bafajärvi (turk. Bafa Gölü) on suuri järvi Turkin Aydınin maakunnassa, Söken piirikunnassa. Järvi ja sen ympäristö on myös osa kansallispuistoa.

Kuvia

Lähteet

Aiheesta muualla

Turkin järvet
Sultanhisar

Sultanhisar on piirikunta Turkin Aydınin maakunnassa. Vuoden 2019 väestönlaskennassa Sultanhisarin väkiluku oli 20 458.

Lähteet

Aiheesta muualla

Turkin piirikunnat
Yenipazar

Yenipazar on piirikunta Turkin Aydınin maakunnassa. Vuoden 2019 väestönlaskennassa Yenipazarin väkiluku oli 12 481.

Lähteet

Aiheesta muualla

Turkin piirikunnat
Bladee

Benjamin Reichwald (s. 9. huhtikuuta 1994), taiteiljanimeltään Bladee on ruotsalainen muusikko, lauluntekijä, tuottaja, muotisuunnittelija ja Drain Gang -ryhmän jäsen. Hän julkaisi debyyttialbuminsa Eversince vuonna 2016. Reichwald on saanut laajaa huomiota yhteistöistään ja live-esiintymisistään Yung Leanin kanssa. Hän toimii myös Leanin vaatemerkin Sadboys Gearin luovana johtajana.

Varhainen elämä 
Benjamin Reichwald syntyi 9. huhtikuuta 1994 Tukholmassa, Ruotsissa ja kasvoi pääasiassa Ruotsissa, Skanstullin alueella. Siellä hän tapasi vuonna 2004 Gravity Boysin toisen tulevan jäsenen Zak Arogundaden, joka tunnetaan myös nimellä Ecco2k. He olivat luokkatovereita ja perustivat 13-vuotiaana bändin nimeltä "Krossad", mikä johti Reichwaldin kiinnostukseen musiikkiin.

Lopetettuaan koulun Reichwald alkoi tuottamaan musiikkia työskennellessään samalla päiväkodissa.

Ura
Reichwald julkaisi muutaman kappaleen vuonna 2011 käyttäen nimeä Ken Burns, mutta aloitti kunnolla musiikin julkaisun vuonna 2012. Hänestä tuli lopulta ystäviä ruotsalaisen räppärin Yung Leanin kanssa, joka oli Reichwaldin veljen ystävä. Reichwald lähetti viestin Sad Boysin jäsenelle Yung Shermanille SoundCloudissa ja pyysi tekemään yhteistyötä, mikä johti hänen oman Gravity Boys -ryhmänsä ja Leanin Sad Boys Entertainmentin yhteistyösuhteeseen. Reichwald ja Lean tekivät yhdessä kappaleen "Heal You // Bladerunner" Leanin Unknown Death 2002 mixtapelle, joka antoi näkyvyytttä Reichwaldille.

Reichwald julkaisi debyytti-mixtapensa, GLUEE vuonna 2014. Mixtape oli suosittu musiikinlevitysalustalla SoundCloudissa, keräten yli kaksi miljoonaa kuuntelua. Esiintyminen Yung Leanin debyytti-mixtapella Unknown Death 2002 onnistui nostamaan Bladen underground hip hop kuuluisuuteen.

Reichwaldin debyytti-albumi, Eversince, julkaistiin vuonna 2016. Albumi sai vaihtelevia arvosteluja medialta, mutta hyvän vastaanoton underground-kriitikoilta.

Vuonna 2017 Reichwald teki yhteistyötä tuotantoryhmän Working On Dying kanssa julkaistakseen toisen mixtapensa, joka nimettiin tuotantoryhmän mukaan. Seuraavana vuonna julkaistiin hänen toinen studioalbuminsa Red Light.

Heinäkuussa 2018 Reichwald ja Drain Gangin jäsen Ecco2K vastaanottivat kutsun Matthew Williamsilta esiintymään Alyx Studio's S/S 2019 -näytökseen Pariisiin.

Diskografia

Studioalbumit

 Eversince (2016)
 Red Light (2018)
 333 (2020)
 Good Luck (2020)
 The Fool (2021)
 Crest (2022)
 Spiderr (2022)

Mixtapet
 Gluee (2014)
Working on Dying (2017)
Icedancer (2018)
Exeter (2020)

EP:t
 Rip Bladee (2016)
 Sunset in Silver City'' (2018)
 Exile (2018)
 Plastic Surgery (2017)
 Vanilla Sky (2019)

Lähteet 

Ruotsalaiset hip hop -artistit
Vuonna 1994 syntyneet
Elävät henkilöt
Matti Järvi

Matti Olavi Järvi (s. 1932) on suomalainen uransa päättänyt kolmiloikkaaja. Järvi edusti urallaan Kellokosken Alkua ja Karkkilan Poikia.

Järvi sai Kalevan kisoissa kolmiloikassa hopeaa vuonna 1957 ja pronssia vuonna 1960. Sisäratojen Suomen-mestaruuskilpailuissa hän sai pronssia vuonna 1962. Järvi edusti Suomea maaotteluissa vuosina 1956–1962


Henkilökohtaiset ennätykset

Ulkoradat

Sisäradat 

Lähde

Lähteet 

Suomalaiset kolmiloikkaajat
Vuonna 1932 syntyneet
Elävät henkilöt
Yenişehir (Bursa)

Yenişehir on kaupunki ja piirikunta Turkin Bursan maakunnassa. Sen asukasluku oli vuonna 2020 54 315.

Maantiede

Yenişehir sijaitsee Turkin Anatolian luoteisosassa historiallisen Bithynian alueella. Kaupunki on Inegölistä koilliseen kulkevalla maantieteellisellä painanteella, joka kuuluu Göksujoen valuma-alueeseen. Göksu virtaa Yenişehirin ohi laskien Sakaryajokeen.

Historia
Yenişehir näytteli tärkeää roolia Osmanivaltion alkuhistorian aikana. Osman I valtasi sen ensimmäisenä huomattavana valtaamanaan kaupunkina 1300-luvun alussa. Yenişehiristä ja Sögüdista käsin hän laajensi edelleen alueitaan kohti Marmaranmerta, sekä katkaisi Bysantin valtakunnan yhteydet Konstantinopolista Bursaan. Osmanin poika Orhan I valtasi Bursan huhtikuussa 1326. Timur Lenk hävitti Yenişehiria, Bursaa ja İznikia hänen voitettuaan Bayezid I:n johtamat osmanit Ankaran taistelussa vuonna 1402. Paikalla käytiin sittemmin kaksi merkittävää osmanien sisäisiin valtakamppailuihin liittynyttä taistelua. Bayezid II kukisti veljensä Mehemmed II:n 22. kesäkuuta 1481 ja Selim I vanhemman veljensä 15. huhtikuuta 1513.

Sittemmin Yenişehirin merkitys laajemman historian kannalta väheni. Eurooppalaiset matkailijat kuvailivat sitä 1800-luvulla vaatimattomaksi paikkakunnaksi. Sen asukasluku oli vuosisadan lopulla noin 2 500 ja heistä kaikki olivat muslimeja. Se oli Hüdavendigârin maakuntaan kuuluneen kadan hallinmnollinen keskus. Nykyisin se on yksi Bursan maakunnan piirikunnista.

Väestö
Turkin tilastokeskuksen mukaan Yenişehirin piirikunnan asukasluku oli vuonna 2020 54 315.

Lähteet

Turkin kaupungit
Turkin piirikunnat
Riihilammi (Jämsä)

Riihilammi on yhdentoista hehtaarin laajuinen järvi Koskenpään kylän eteläpuolella Jämsässä. Etäisyys Jämsän keskustasta on yhdeksäntoista kilometriä pohjoiseen ja Tampereelta 94 kilometriä koilliseen

Maantiede 
Riihilammin pituus etelästä pohjoiseen on 900 metriä. Järven etelärannalla on jonkin verran asutusta. Kaakkoispuolella sijaitsee Pitkäjärvi ja länsipuolella Koukkulammi. Riihilammin ja Koukkulammin välistä kulkee seututie 604. Riihilammin vedet kulkevat lyhyen laskuojan kautta pohjoiseen Salosveteen, ja kiertävät lännen kautta Kankarisveteen ja edelleen Päijänteeseen.

Riihilammi kuuluu Salosveden-Pettämän alueen kolmannen jakovaiheen vesistöalueeseen. Toinen jakovaihe on Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö.

Riihilammin pinta-ala on 1:10000-mittakaavaisen aineiston (Ranta10) perusteella 111 860 neliömetriä. Vanhemman 1:20000-mittakaavaisen aineiston (Ranta20) perusteella ala on 101 420 neliömetriä. Ero on siten 10 440 neliömetriä.

Lähteet 

Jämsän järvet
Iso Rautaveden alue
Eeretiat

Eeretiat (Ehretia) on suku, johon kuuluu 64 lajia puuvartisia kasveja. Niitä esiintyy luonnonvaraisena maailman trooppisilla ja subtrooppisilla alueilla. Eeretioihin yhdistetään karmonat (Carmona).

Ehretia on 1700-luvulla eläneen saksalaisen Georg Dionysius Ehretin nimikkosuku.

Lajeja 
 sahaeeretia (Ehretia acuminata)
 viuhkoeeretia (Ehretia cymosa)
 karmona (Ehretia microphylla, syn. Ehretia buxifolia, Carmona retusa)

Lähteet

Aiheesta muualla 
 Suomen Lajitietokeskus: Eeretiat (Ehretia)
 Finto: Kassu – Kasvien suomenkieliset nimet: Ehretia

Lemmikkikasvit